29 Μαΐου –1 Ιουνίου| 12ο Baja Greece. Η Π.Ε. Καστοριάς στην καρδιά της δράσης!
2025-05-29 08:30 - 2025-06-01 21:00 (Europe/Athens) | Πάρκο Εθνικής Αντίστασης, Άργος Ορεστικό, Άργος Ορεστικό, Greece
Η Περιφερειακή Ενότητα Καστοριάς, στο πλαίσιο της ενίσχυσης του αθλητισμού, του εναλλακτικού τουρισμού και της εξωστρέφειας της περιοχής, στηρίζει για ακόμη μια χρονιά έμπρακτα τη διεξαγωγή του 12ου Baja Greece, ενός σημαντικού διεθνούς αγώνα μηχανοκίνητου αθλητισμού, που αποτελεί μέρος του FIM Europe Baja Cup και του Πανελλήνιου Κυπέλλου Rally Raid – Baja.
To 12o Baja Greece προσμετρά στο Παγκόσμιο και Ευρωπαϊκό Κύπελλο Baja της Διεθνούς Ομοσπονδίας Αυτοκινήτου (FIA)
Ο αγώνας θα φιλοξενηθεί στην ευρύτερη περιοχή της Δυτικής Μακεδονίας, με επίκεντρο την πόλη του Άργους Ορεστικού, προσελκύοντας παγκόσμιες συμμετοχές. Πρόκειται για μια μοναδική διοργάνωση που συνδυάζει την αθλητική πρόκληση με το φυσικό κάλλος της περιοχής, αναδεικνύοντας τις δυνατότητες του τόπου μας ως ιδανικού προορισμού για δράσεις διεθνούς ενδιαφέροντος.
Αξίζει να αναφερθεί ότι φέτος για πρώτη χρονιά έχει διαμορφωθεί ειδικός χώρος, όπου οι θεατές θα μπορούν να παρακολουθήσουν σε γιγαντο-οθόνη τους αγώνες στο Σαλέ του Χιονοδρομικού Κέντρου Βίγλας- Πισοδερίου!
Η Π.Ε. Καστοριάς στηρίζει δράσεις όπως το Baja Greece, καθώς συνδέονται άμεσα με την τουριστική και οικονομική ανάπτυξη, την ενίσχυση του τοπικού χαρακτήρα και τη δημιουργία θετικών προοπτικών για την τοπική κοινωνία και τη νεολαία.
12ο Baja Greece- Ένας αγώνας δράσης, ταχύτητας και αδρεναλίνης έρχεται στην περιοχή!

Τελετή Έναρξης, 30 Μαΐου στις 20:00, Πάρκο Εθνικής Αντίστασης Άργος Ορεστικό
Τελετή Λήξης, 01 Ιουνίου στις 21:00, Πάρκο Εθνικής Αντίστασης Άργος Ορεστικό

Δείτε την Πρόσκληση στην Τελετή Έναρξης

2025-invitation-gre

Δείτε το Πρόγραμμα του Αγώνα

2025-programme-BAJA-GREECE

Δείτε την Πρόσκληση για το Σαλέ του Χιονοδρομικού Κέντρου Βίγλας- Πισοδερίου!

2025-invitation-pisoderi-gr

30 Μαΐου –1 Ιουνίου| 11ο Τουρνουά Παλαίμαχων Ποδοσφαιριστών!
2025-05-30 09:00 - 2025-06-01 17:00 | Δ.Α.Κ. Καστοριάς, Καστοριά, Greece
Οι Παλαίμαχοι Καστοριάς πρόκειται να πραγματοποιήσουν για ακόμη μια χρονιά το 11ο Τουρνουά Παλαίμαχων Ποδοσφαιριστών, που θα πραγματοποιηθεί από τις 30 Μαΐου έως και την 1η Ιουνίου 2025 στην Καστοριά.
Τη φετινή χρονιά αναμένονται περίπου 12 ομάδες παλαιμάχων από την Ελλάδα (Αθήνα, Πειραιά, Θεσσαλονίκη, Κέρκυρα, Σπάρτη), αλλά και το εξωτερικό (Μαρόκο, Κύπρο, Αλβανία, Αγγλία). Οι αγώνες θα φιλοξενηθούν στο Δημοτικό Αθλητικό Κέντρο Καστοριάς και σε επιλεγμένα γήπεδα της περιοχής.
Σκοπός της διοργάνωσης είναι η ανάδειξη του πολιτισμού που προάγει το ποδόσφαιρο στις μεγαλύτερες ηλικίες, συνδυάζοντας πάντοτε την φιλανθρωπική χροιά.
Παράλληλα με τους αγώνες, θα πραγματοποιηθούν πολιτιστικές δραστηριότητες όπως ξεναγήσεις στα αξιοθέατα της πόλης, αναδεικνύοντας τη σύνδεση αθλητισμού και πολιτισμού, αλλά και τη δυναμική της Καστοριάς ως πόλης-προορισμού διεθνών δράσεων.
Η Περιφερειακή Ενότητα Καστοριάς ενθαρρύνει δράσεις που ενισχύουν την άθληση, τη διαπολιτισμική επαφή, αλλά και την τουριστική προβολή του τόπου μας, προσφέροντας προστιθέμενη αξία στην τοπική κοινωνία και την οικονομία.

31 Μαΐου-01 Ιουνίου| Τουρνουά Ποδοσφαίρου στο Μαυροχώρι!
2025-05-31 09:00 - 2025-06-01 17:00 | Γήπεδο Μαυροχωρίου
Ο Α.Σ. Γράμμος Μαυροχώριου διοργανώνει για ακόμη μια χρονιά Τουρνουά Ποδοσφαίρου που θα πραγματοποιηθεί στο Γήπεδο Μαυροχωρίου από τις 31 Μαΐου έως και την 1η Ιουνίου 2025.
Στο τουρνουά συμμετέχουν ακαδημίες από την Π.Ε. Καστοριάς, καθώς και από άλλες περιοχές της Δυτικής Μακεδονίας όπως η Σιάτιστα και τα Γρεβενά, προσφέροντας στα παιδιά την ευκαιρία να γνωρίσουν, να παίξουν και να ανταλλάξουν εμπειρίες μέσα από το ποδόσφαιρο.
Η Περιφερειακή Ενότητα Καστοριάς στηρίζει τέτοιες αθλητικές δράσεις, που ενισχύουν τη νεανική συμμετοχή στον αθλητισμό, συμβάλλοντας στην κοινωνική ανάπτυξη, την ευγενή άμιλλα, την καλλιέργεια της συνεργασίας, αλλά και τη σωματική και ψυχική υγεία των παιδιών και των νέων.
Με επίκεντρο τη χαρά του παιχνιδιού, οι μικροί αθλητές ενώνουν τις δυνάμεις τους, καλλιεργούν τη φιλία και δημιουργούν όμορφες στιγμές αθλητικής συνεργασίας, προωθώντας την αξία του αθλητισμού στην τοπική κοινωνία.

06-09 Ιουνίου| Πολιτιστικές Εκδηλώσεις στην Λεύκη Καστοριάς.
2025-06-06 20:00 - 2025-06-09 23:00 | Λεύκη Καστοριάς, Λεύκη, Καστοριά, Greece
Ο Πολιτιστικός και Αθλητικός Σύλλογος Λεύκης «Η Αγία Τριάδα» προγραμματίζει την υλοποίηση τετραήμερου παραδοσιακού πανηγυριού, με αφορμή τον εορτασμό του Αγίου Πνεύματος, από τις 6 έως τις 9 Ιουνίου 2025, στον προαύλιο χώρο της εκκλησίας στη Λεύκη Καστοριάς.
Η Περιφερειακή Ενότητα Καστοριάς συμμετέχει και στηρίζει τις πολιτιστικές δράσεις που προάγουν την παράδοση, την κοινωνική συνοχή και την ενεργή συμμετοχή των πολιτών.

12 Ιουνίου| Η "ΜΥΗΣΙΣ" σε Μια Γιορτή Παράδοσης και Ανταλλαγής!
2025-06-12 20:00 - 23:30 | Πάρκο Ολυμπιακής Φλόγας Καστοριάς
Ο Όμιλος Πολιτιστικής Ανάπτυξης «ΜΥΗΣΙΣ» διοργανώνει μια ξεχωριστή εκδήλωση στις 12 Ιουνίου 2025, στο Πάρκο Ολυμπιακής Φλόγας Καστοριάς, με σκοπό την παρουσίαση της πολιτιστικής κληρονομιάς της Περιφερειακής Ενότητας Καστοριάς σε εκπροσώπους από τη Βουλγαρία.
Το πρόγραμμα περιλαμβάνει παρουσίαση τοπικών ηθών και εθίμων, γευσιγνωσία τοπικών προϊόντων, μουσικοχορευτική παράσταση από τον Όμιλο Πολιτιστικής Ανάπτυξης «ΜΥΗΣΙΣ» και τον Πολιτιστικό Οργανισμό του Δήμου Πέρνικ της Βουλγαρίας.
Η Π.Ε. Καστοριάς ενθαρρύνει τη συμμετοχή των πολιτών και στηρίζει την πολιτιστική συνεργασία και τις διεθνείς σχέσεις που ενισχύουν την προβολή και ανάπτυξη της περιοχής.

13-14ΙουνίουΙ Παραδοσιακό Πανηγύρι στο Νταηλάκη Καστοριάς
2025-06-13 20:00 - 2025-06-14 23:30 | Παιδική Χαρά στο Νταηλάκη Καστοριάς, Καστοριά, Greece
Ο Πολιτιστικός Σύλλογος Νταηλάκη Καστοριάς «Η ΠΡΟΟΔΟΣ», διοργανώσει διήμερο παραδοσιακό πανηγύρι,στις 13-14Ιουνίου , με αφορμή την εορτή των Αγίων Πάντων, που είναι ο ομώνυμος Ιερός Ναός της περιοχής.
Οι εκδηλώσεις θα γίνουν στο χώρο της παιδικής χαράς στο Νταηλάκη και θα πλαισιωθούν με ζωντανή παραδοσιακή μουσική.
Η Π.Ε. Καστοριάς στέκεται αρωγός στις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

14-15 Ιουνίου| 2ο Πανελλήνιο Τουρνουά Ποδοσφαίρου στην Καστοριά!
2025-06-14 10:00 - 2025-06-15 18:00 | Δημοτικό Αθλητικό Κέντρο Καστοριάς, Καστοριά, Greece
Ο Αθλητικός Σύλλογος Καστοριάς 1980 είναι ένα ενεργό σωματείο, το οποίο αριθμεί 160 αθλητές και αθλήτριες και απασχολεί 8 προπονητές στα τμήματα ποδοσφαίρου και στίβου. Διαθέτει αγωνιστικά τμήματα που συμμετέχουν τόσο σε τοπικό όσο και σε πανελλήνιο επίπεδο.
Στις 14 και 15 Ιουνίου, στο ΔΑΚ Καστοριάς, ο σύλλογος θα διοργανώσει το 2ο Πανελλήνιο Τουρνουά Ακαδημιών Ποδοσφαίρου για παιδιά ηλικίας 5 έως 12 ετών, σε μια σημαντική προσπάθεια ανάδειξης του αθλητισμού στην περιοχή μας. Στο τουρνουά αναμένεται η συμμετοχή περίπου 500 μικρών αθλητών από 10 περίπου ομάδες απ’ όλη την Ελλάδα.
Η Περιφερειακή Ενότητα Καστοριάς στέκεται αρωγός σε αυτή τη σημαντική πρωτοβουλία, αναγνωρίζοντας τη σημασία του αθλητισμού για τη νεολαία και τη συμβολή τέτοιων δράσεων στην τουριστική, πολιτιστική και κοινωνική ανάδειξη της περιοχής.

14 Ιουνίου| 2ο Παιδικό Φεστιβάλ Ποντιακών Χορών στην Καστοριά!
2025-06-14 19:30 - 23:30 | Πάρκο Ολυμπιακής Φλόγας Καστοριάς
Ο Σύνδεσμος Ποντιακών Σωματείων Δυτικής Μακεδονίας και Ηπείρου διοργανώνει το 2ο Παιδικό Φεστιβάλ Ποντιακών Χορών, το οποίο θα πραγματοποιηθεί στις 14 Ιουνίου 2025, στο Πάρκο Ολυμπιακής Φλόγας στην Καστοριά.
Πρόκειται για μια δράση υψηλής συμβολικής και παιδαγωγικής αξίας, που δίνει τη δυνατότητα σε παιδικά και εφηβικά χορευτικά σχήματα να παρουσιάσουν χορούς και τραγούδια του Πόντου, συμβάλλοντας στη μετάδοση της πολιτιστικής ταυτότητας των Ποντίων στις νέες γενιές.
Μέσα από τη ζωντανή επαφή με τη μουσικοχορευτική παράδοση, οι νέοι μαθαίνουν να εκτιμούν τις ρίζες τους, να καλλιεργούν τον σεβασμό για την ιστορία, να ενισχύουν τη συλλογική μνήμη και να συμμετέχουν ενεργά σε πολιτιστικές δράσεις.
Η Π.Ε. Καστοριάς στηρίζει έμπρακτα αυτή την προσπάθεια, που για πρώτη φορά φιλοξενείται στην περιοχή μας, αναγνωρίζοντας τη σημασία της διατήρησης της άυλης πολιτιστικής μας κληρονομιάς.

14 Ιουνίου| Ομιλία για την Αιμοδοσία, Μουσείο Μακεδονικού Αγώνα Καστοριάς.
2025-06-14 20:00 - 23:00 | Αύλειος χώρος Μουσείου Μακεδονκού Αγώνα Καστοριάς, Πηχεών 2, Καστοριά 521 00, Καστοριά, Greece
Ο Σύλλογος Εθελοντών Αιμοδοτών Καστοριάς, στο πλαίσιο των δράσεών του για ενημέρωση, ευαισθητοποίηση και προσέλκυση νέων Εθελοντών Αιμοδοτών, διοργανώνει εκδήλωση με αφορμή την Παγκόσμια Ημέρα Εθελοντή Αιμοδότη, στις 14 Ιουνίου 2025 στην αυλή του Μουσείου Μακεδονικού Αγώνα Καστοριάς.
Η εκδήλωση έχει στόχο να προβάλλει τα ευαίσθητα κοινωνικά μηνύματα που σχετίζονται με την αξία του εθελοντισμού, της αλληλοϋποστήριξης και της προσφοράς στον συνάνθρωπο, προάγοντας την κοινωνική ευαισθησία και τη συμμετοχή της τοπικής κοινωνίας σε δράσεις αλληλεγγύης και υγείας.
Η δράση θα πλαισιωθεί με ζωντανή μουσική, δημιουργώντας μια γιορτινή και συμμετοχική ατμόσφαιρα, ενώ στο πλαίσιο της εκδήλωσης θα πραγματοποιηθούν βραβεύσεις εθελοντών αιμοδοτών για την πολύτιμη προσφορά τους.
Δώσε αίμα. Μοιράσου τη ζωή!

19-20 Ιουνίου| Φεστιβάλ Παραδοσιακών Χορών και Πολιτισμού στον χώρο της Εμποροπανήγυρης στη Μεσοποταμία.
2025-06-19 19:00 - 2025-06-20 23:30 | Στον χώρο της Εμποροπανήγυρης στη Μεσοποταμία, Μεσοποταμία, Greece
Ο Πολιτιστικός Σύλλογος Παραδοσιακών Μακεδονικών Χορών Μεσοποταμίας «Ο Άγιος Δημήτριος», διοργανώνει Φεστιβάλ Παραδοσιακών Χορών και Πολιτισμού, στις 19 & 20 Ιουνίου, στον χώρο της Εμποροπανήγυρης στη Μεσοποταμία.

Οι εκδηλώσεις θα πλαισιωθούν από παραδοσιακή ορχήστρα και τοπικούς χορούς, αποτελώντας γιορτή για μικρούς και μεγάλους. Παράλληλα, θα γίνει παρουσίαση παλιών φωτογραφιών και αντικειμένων που έχουν παραχωρηθεί από τα μέλη του Συλλόγου, τιμώντας την ιστορία και την πολιτιστική κληρονομιά του τόπου.
✨ Η Π.Ε. Καστοριάς στηρίζει δράσεις που ενώνουν την τοπική κοινωνία και προωθούν τη διατήρηση της πολιτιστικής μας ταυτότητας, αναδεικνύοντας τα ήθη, τα έθιμα και την ιστορική συνέχεια του τόπου μας.✨

20-21-22 Ιουνίου 2025 | Γιορτή Καστοριανού Ψαριού στην Πλατεία Αποζάρι
2025-06-20 12:00 - 2025-06-22 23:30 | Πλατεία Αποζάρι Καστοριάς, Καστοριά, Greece
Ο Πολιτιστικός Εξωραϊστικός Σύλλογος Καστοριάς «Το Αποζάρι» διοργανώνει την Γιορτή Καστοριανού Ψαριού που θα περιλαμβάνει μια σειρά από πολιτιστικές εκδηλώσεις στις 20, 21 και 22 Ιουνίου 2025 στην πλατεία Αποζάρι.

Οι εκδηλώσεις θα ξεκινήσουν:
Την Παρασκευή 20 Ιουνίου με δράσεις που θα επικεντρωθούν στη λίμνη και το περιβάλλον της, ενώ το βράδυ θα ακολουθήσει μουσική εκδήλωση με τον Ντίμτσιο Παναγιώτη και την ορχήστρα του.
Το Σάββατο 21 Ιουνίου οι δράσεις θα περιλαμβάνουν τηγάνισμα ψαριών από τη λίμνη, τα οποία θα διανεμηθούν δωρεάν στον κόσμο. Στη συνέχεια, θα ακολουθήσει μουσική βραδιά με το μουσικό σχήμα «Το Πεντάγραμο».
Την Κυριακή 22 Ιουνίου θα πραγματοποιηθεί διαγωνισμός ψαρέματος, με βραβεία και αναμνηστικά για τους νικητές.
Μέσα από αυτές τις πρωτοβουλίες, ενισχύεται η σημασία της λίμνης, του ψαρέματος και των τοπικών παραδόσεων.
✨Η Περιφερειακή Ενότητα Καστοριάς συμμετέχει και στηρίζει τις πολιτιστικές δράσεις που προάγουν την παράδοση, την κοινωνική συνοχή και την ενεργή συμμετοχή των πολιτών. ✨

20-22 Ιουνίου| "Λιμνωδία" Πανελλήνιο Μουσικό Χορωδιακό Φεστιβάλ στο Μαυροχώρι Καστοριάς
2025-06-20 20:00 - 2025-06-22 23:00 | Αυλή Γυμνασίου Μαυροχωρίου, Καστοριά, Μαυροχώρι Καστοριάς, Greece
Ο Πολιτιστικός Σύλλογος Καστοριάς «Βασίλειος Δόικος», για δεύτερη φορά, διοργανώνει το πανελλήνιο μουσικό χορωδιακό φεστιβάλ με τίτλο «Λιμνωδία», το οποίο θα πραγματοποιηθεί στις 20-21-22 Ιουνίου 2025, στην αυλή του Γυμνασίου Μαυροχωρίου Καστοριάς.
Το φεστιβάλ αναμένεται να φιλοξενήσει 22 παιδικές και νεανικές χορωδίες, μεταξύ των οποίων και χορωδίες Ατόμων με Αναπηρία, από διάφορα μέρη της Ελλάδας, συμπεριλαμβανομένων πόλεων όπως η Λαμία, Αλμυρός Βόλου, Άμφισσα, Λάρισσα, Ιτέα, Θήβα, Γερβενά, Κοζάνη, Μαλεσία, Έδεσσα, Μέγαρα και πολλές άλλες.
Αυτή η τριήμερη εκδήλωση θα περιλαμβάνει μουσικές παρουσιάσεις, όπου οι χορωδίες θα ερμηνεύσουν τραγούδια από το ελληνικό και διεθνές ρεπερτόριο, δημιουργώντας μια γιορτινή και εορταστική ατμόσφαιρα στην περιοχή.
Η Π.Ε. Καστοριάς στηρίζει και ενθαρρύνει τη διοργάνωση αυτής της ιδιαίτερα σημαντικής μουσικής γιορτής, που προάγει την τέχνη και την κοινωνική συμμετοχή, υπογραμμίζοντας την ένταξη των ατόμων με αναπηρία στον πολιτιστικό διάλογο.
Οι χορωδίες που συμμετέχουν, σύμφωνα με τα σημερινά δεδομένα:

Νιγρίτα Σερρών ενηλίκων
Λάρισα
Παιδική χορωδία Δήμου Λάρισας
Άργος Ορεστικό
Γρεβενά
Χορωδία ενηλίκων Ι.Μ.Γρεβενών
Μεσοποταμία Καστοριάς
Ιτέα (Φωκίδα)
Θεσσαλονίκη
Άμφισσα (Δήμος Δελφών)
Μαλεσίνα (Φθιώτιδας)
Τρίκαλα
Αλμυρός Βόλου
Καστοριά
Κιθαριστικό Σύνολο
Έδεσσα
Αγιά Λαρίσης
Κοζάνη
Φλώρινα Δημοτική Μπάντα και πολλές της Καστοριάς

23 Ιουνίου-09 Ιουλίου| Χριστοπούλεια 2025 στην Καστοριά
2025-06-23 19:00 - 2025-07-09 23:30 | Καστοριά, Καστοριά, Greece
Ο Πολιτιστικός Σύλλογος Καστοριάς «Αθανάσιος Χριστόπουλος» ανακοινώνει το πρόγραμμα των Χριστοπούλειων 2025, ενός θεσμού αφιερωμένου στην αναβίωση της παράδοσης αλλά και στην ανάδειξη σύγχρονων πολιτιστικών εκφράσεων. Το πρόγραμμα περιλαμβάνει μια πλούσια ποικιλία εκδηλώσεων με θέατρο, μουσική, χορό και εικαστικά, παρουσιάζοντας τη δυναμική του τοπικού πολιτιστικού γίγνεσθαι. Η Περιφερειακή Ενότητα Καστοριάς στέκεται για άλλη μια χρονιά αρωγός στην προσπάθεια του συλλόγου.

Πρόγραμμα Εκδηλώσεων «Χριστοπούλεια 2025»:

23 Ιουνίου 2025
Θέατρο Βουνού Καστοριάς
Παρουσίαση της θεατρικής παράστασης «Βάκχες» από το Μουσικό Σχολείο Καστοριάς.
Η παράσταση συμμετείχε με επιτυχία στο Νεανικό Φεστιβάλ Αρχαίου Θεάτρου Μεσσήνης.

30 Ιουνίου 2025
Αυλή Μουσείου Μακεδονικού Αγώνα
Παράσταση της Έντεχνης Χορωδίας «Καστοριανόν Άσμα»
Αφιέρωμα στον μεγάλο Έλληνα συνθέτη Μίμη Πλέσσα.

2 Ιουλίου 2025
Θέατρο Βουνού Καστοριάς
Παράσταση της Λαϊκορεμπέτικης Χορωδίας του συλλόγου
Αφιέρωμα στον Μίκη Θεοδωράκη, για τα 100 χρόνια από τη γέννησή του.

8 Ιουλίου 2025
Θέατρο Ολυμπιακής Φλόγας Κατοριάς
Παράσταση του Χορευτικού Τμήματος σε συνεργασία με το Παιδικό Θεατρικό Παιχνίδι
Θέμα: Η Αργοναυτική Εκστρατεία

9 Ιουλίου 2025
Πλατεία Παναγίας Κουμπελίδικης
Παράσταση της Παραδοσιακής Χορωδίας & του Χορευτικού Τμήματος
Μουσικό ταξίδι σε όλη την Ελλάδα.

Έκθεση Εικαστικών
Αρχοντικό Μπασάρα
Έκθεση έργων μαθητών του Τμήματος Εικαστικών του συλλόγου.
Διάρκεια έκθεσης και ώρες λειτουργίας θα ανακοινωθούν σύντομα.

28 Ιουνίου | Πολιτιστικές Εκδηλώσεις στους Λαχανόκηπους
2025-06-28 20:30 - 23:30 | Γηπέδο Λαχανοκήπων ΠΕ Καστοριάς
Ο Πολιτιστικός Σύλλογος Λαχανοκήπων διοργανώνει γιορτή γνήσιας λαϊκής παράδοσης στις 28 Ιουνίου 2025, στο χώρο του γηπέδου Λαχανοκήπων. Η εκδήλωση θα περιλαμβάνει ζωντανή παραδοσιακή μουσική και τοπικά χορευτικά συγκροτήματα, δημιουργώντας μια μοναδική γιορτή για μικρούς και μεγάλους. Στο τέλος, θα ακολουθήσει γλέντι με ακούσματα της γνήσιας λαϊκής παράδοσης του τόπου μας.

✨Η Π.Ε. Καστοριάς στηρίζει δράσεις που ενώνουν την τοπική κοινωνία και προωθούν τη διατήρηση της πολιτιστικής μας ταυτότητας, αναδεικνύοντας τα ήθη, τα έθιμα και την ιστορική συνέχεια του τόπου μας.✨

29 Ιουνίου| Εκδήλωση Κοτυλιωτών- Επιστροφή στις ρίζες!
2025-06-29 07:00 - 17:00 | Κοτύλη, Καστοριά, Κοτύλη, Greece
Ο Λαογραφικός -Εξωραϊστικός Σύλλογος Κοτυλιωτών «Ο Προφήτης Ηλίας», συνεχίζει την παράδοση που καθιέρωσε τα τελευταία χρόνια, τιμώντας τη μετακίνηση των κατοίκων της Παλιάς Κοτύλης στο νέο χωριό της Κοτύλης.
Φέτος, ο σύλλογος προγραμματίζει να διοργανώσει τη συγκεκριμένη εκδήλωση στις 29 Ιουνίου, με μια σειρά δράσεων, ώστε να δοθεί η δυνατότητα στους νεότερους να γνωρίσουν τον τόπο τους, ακούγοντας και μαθαίνοντας πληροφορίες από το παρελθόν τους. Οι εκδηλώσεις περιλαμβάνουν εκκλησιασμό στον Ι.Ν. Αγίου Γεωργίου Παλαιάς Κοτύλης, ομιλία-ιστορική αναφορά στη διαδρομή μετακίνησης, προσφορά παραδοσιακών τοπικών εδεσμάτων, παρουσίαση παραδοσιακών χορών, παρουσίαση επιτραπέζια μουσικής από καλλιτέχνες της περιoχής.

30 Ιουνίου- 01 Ιουλίου| Παραδοσιακό Πανηγύρι στο Κρανοχώρι
2025-06-30 08:00 - 2025-07-01 23:30 | Κρανοχώρι Καστοριάς, Κρανοχώρι, Greece
Ο Εκπολιτιστικός Εξωραϊστικός Σύλλογος Κρανοχωρίου «ΝΕΑ ΠΝΟΗ», τιμώντας την τοπική παράδοση και τους προστάτες του χωριού, διοργανώνει διήμερο παραδοσιακό πανηγύρι στις 30 Ιουνίου και 1 Ιουλίου 2025, με αφορμή τον εορτασμό των Αγίων Αναργύρων, στον προαύλιο χώρο του συλλόγου.
Οι εκδηλώσεις θα πλαισιωθούν με ζωντανή παραδοσιακή μουσική και παρουσιάσεις τοπικών χορευτικών συγκροτημάτων.
Η Π.Ε. Καστοριάς στέκεται αρωγός στις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.

04-05 Ιουλίου| Γιορτή Πατάτας στους Αμπελόκηπους!
2025-07-04 20:00 - 2025-07-05 23:30 | Αμπελόκηποι, Αμπελόκηποι Καστοριάς
Ο Πολιτιστικός Εξωραϊστικός Λαογραφικός Σύλλογος Αμπελοκήπων (Π.Ε.Λ.Σ.Α) σας προσκαλεί στη διήμερη Γιορτή Πατάτας, που θα πραγματοποιηθεί στους Αμπελόκηπους, στις 04 και 05 Ιουλίου 2025.
Ανακαλύψτε τη μαγεία της ζωντανής μουσικής και του χορού, μέσα από μια γιορτή αφιερωμένη στην πατάτα – τον “θησαυρό” της τοπικής γης!Γευτείτε μοναδικά εδέσματα από πατάτα από τοπικούς παραγωγούς.
Οι εκδηλώσεις περιλαμβάνουν:

Παρουσίαση και προβολή τοπικών προϊόντων με επίκεντρο την πατάτα
Παραδοσιακή μουσική με ζωντανά σχήματα
Παραστάσεις παραδοσιακών χορευτικών συγκροτημάτων

Ελάτε να στηρίξουμε την τοπική παραγωγή και να γιορτάσουμε όλοι μαζί με γεύσεις, μουσική και κέφι!
Ραντεβού στους Αμπελόκηπους!

05-06 Ιουλίου| 3η Έκθεση Ιστορικών Οχημάτων Καστοριάς
2025-07-05 10:30 - 2025-07-06 16:00 | Δημοτικός Χώρος Στάθμευσης (Λαϊκή Αγορά), Καστοριά, Καστοριά, Greece
Η Ομάδα Κλασικών Οχημάτων Καστοριάς (Ο.ΚΛ.Ο.Κ.), με τη στήριξη της Περιφερειακής Ενότητας Καστοριάς, διοργανώνει για τρίτη συνεχόμενη χρονιά την Έκθεση Ιστορικών Οχημάτων Καστοριάς, η οποία θα πραγματοποιηθεί το Σαββατοκύριακο 5-6 Ιουλίου 2025 στο δημοτικό χώρο στάθμευσης (Λαϊκή Αγορά) της πόλης.
Η έκθεση θα φιλοξενήσει ιστορικά οχήματα από διάφορες πόλεις της Ελλάδας, με συμμετοχές από συλλόγους και ιδιώτες που εκτιμούν και συντηρούν κλασικά και ιστορικά αυτοκίνητα. Η εκδήλωση αναμένεται να συγκεντρώσει το σύνολο σχεδόν των ιστορικών οχημάτων του Νομού, ενώ συμμετοχές από τη Βόρεια και Κεντρική Ελλάδα εκτιμώνται με βάση τη δυναμική του χώρου των κλασικών οχημάτων.
Με την αυξανόμενη δυναμική του κόσμου των κλασικών και ιστορικών οχημάτων και την ολοένα και μεγαλύτερη συμμετοχή στην Ελλάδα και το εξωτερικό, η έκθεση αποτελεί μια γιορτή για τους φίλους των αυτοκινήτων και της ιστορίας τους, ενισχύοντας ταυτόχρονα και τον τουρισμό της περιοχής.

05-06 Ιουλίου| Πολιτιστικές-Λατρευτικές Εκδηλώσεις στην Χλόη Καστοριάς!
2025-07-05 17:30 - 2025-07-06 23:30 | Περιοχή Χλόη, Χλόη Καστοριάς, Greece
Το Σωματείο «Κέντρο Δράσης και Προσφοράς» σας καλεί στις 5 & 6 Ιουλίου στον κυκλικό κόμβο απέναντι από τον Ι.Ν. Αγίου Νικάνορος στη Χλόη.
Ένα διήμερο που συνδυάζει τις λατρευτικές εκδηλώσεις με την παράδοση!
Μια γνήσια λαϊκή γιορτή που θα μας φέρει πιο κοντά στις ρίζες μας. Μην το χάσετε!

05 Ιουλίου| Παραδοσιακό Πανηγύρι στη Βέργα!
2025-07-05 20:00 - 23:30 | Βέργα Καστοριάς, Βέργα, Greece
Ο Πολιτιστικός Σύλλογος Βέργας θα πραγματοποιήσει υπαίθριες πολιτιστικές εκδηλώσεις στις 5 Ιουλίου στον προαύλιο χώρο του Δημοτικού Σχολείου του χωριού.
Οι εκδηλώσεις γνήσιας λαϊκής παράδοσης του τόπου μας περιλαμβάνουν ζωντανή μουσική και επίδειξη χορών. Θα ακολουθήσει γλέντι για όλους τους παρευρισκόμενους.
Η Π.Ε. Καστοριάς στηρίζει κάθε προσπάθεια διατήρησης και προβολής της πολιτιστικής κληρονομιάς του τόπου μας, καθώς αποτελεί ευκαιρία για ενίσχυση της τοπικής ταυτότητας, της κοινωνικής συνοχής και της πολιτιστικής συνέχειας των νέων γενεών.

06 Ιουλίου| Grand Prix Στίβου στο Άργος Ορεστικό!
2025-07-06 08:00 - 17:00 | Δημοτικό Αθλητικό Κέντρο Άργους Ορεστκού, Άργος Ορεστικό, Greece
Ο Φιλαθλητικός Σύλλογος Άργους Ορεστικού διοργανώνει και εφέτος Διεθνές Grand Prix Στίβου στο Δημοτικό Αθλητικό Κέντρο Άργους Ορεστικού, την Κυριακή 06 Ιουλίου 2025. Η διοργάνωση αυτών των αγώνων κλασικού αθλητισμού ξεκίνησαν να υλοποιούνται με τη μορφή Πανελληνίου, από το 2006 και είναι μια ευκαιρία για τους νέους να παρακολουθήσουν από κοντά αγώνες υψηλού επιπέδου.
Η Περιφερειακή Ενότητα Καστοριάς συμμετέχει ενεργά και στηρίζει έμπρακτα για ακόμη μία χρονιά τις αθλητικές εκδηλώσεις του τόπου μας, αναγνωρίζοντας τη σημασία του αθλητισμού στην ανάπτυξη της τοπικής κοινωνίας, την ενίσχυση της εξωστρέφειας και την προώθηση του υγιούς τρόπου ζωής.

6 Ιουλίου | Black Mountain Festival Μανιάκοι Καστοριάς
2025-07-06 10:00 - 23:30 | Καστοριά, Καστοριά, Greece
Ο Σύλλογος Φίλων Περιβάλλοντος Μανιάκων Καστοριάς διοργανώνει το Black Mountain Festival την Κυριακή 6 Ιουλίου, στον χώρο του «Προπολεμικού Πεδίου Βολής» Καστοριάς στο Μανιάκοι (Black Mountain).
Το φεστιβάλ περιλαμβάνει:

Πρωινές δραστηριότητες: αθλοπαιδιές με συμμετοχή του ΚΔΑΠ ΑμεΑ, οργανωμένους περιπάτους στο βουνό, βόλτες με άλογα και συμμετοχή πολιτιστικών και αθλητικών συλλόγων. Η δράση υποστηρίζεται από τον Ερυθρό Σταυρό και άλλους εθελοντικούς φορείς.
Βραδινή μουσική εκδήλωση: ανοιχτή για όλους τους πολίτες, με μουσικά σχήματα και ζωντανή ατμόσφαιρα.

✨Η Π.Ε. Καστοριάς ενισχύει σταθερά τις πολιτιστικές δράσεις που προάγουν τον εθελοντισμό, τον πολιτισμό και την επαφή με τη φύση, συμβάλλοντας στη συνοχή και την ενεργοποίηση της τοπικής κοινωνίας.✨

06-07 Ιουλίου| Υπαίθριες Πολιτιστικές Εκδηλώσεις στην Αγία Κυριακή!
2025-07-06 20:00 - 23:30 | Αγία Κυριακή, Αγία Κυριακή, Καστοριά, Greece
Ο Πολιτιστικός Σύλλογος Αγίας Κυριακής θα πραγματοποιήσει υπαίθριες πολιτιστικές εκδηλώσεις στις 6 και 7 Ιουλίου, στην πλατεία του χωριού.
Οι εκδηλώσεις, αφιερωμένες στην ανάδειξη της ποντιακής παράδοσης, περιλαμβάνουν ζωντανή παρουσίαση παραδοσιακής ποντιακής μουσικής, επίδειξη αυθεντικών χορών του Πόντου, καθώς και γευστική εμπειρία παραδοσιακών εδεσμάτων, προσφορά του Συλλόγου προς όλους τους παρευρισκόμενους.
Η ΠΕ Καστοριάς στηρίζει έμπρακτα κάθε προσπάθεια διατήρησης και προβολής της πολιτιστικής κληρονομιάς του τόπου μας, καθώς αποτελεί ευκαιρία για ενίσχυση της τοπικής ταυτότητας, της κοινωνικής συνοχής και της πολιτιστικής συνέχειας των νέων γενεών.

07,10,12 Ιουλίου| Γιορτή Παράδοσης στο Χιονάτο!
2025-07-07 10:00 - 2025-07-12 23:30 | Χιονάτο, Χιονάτο Καστοριάς, Greece
Ο Πολιτιστικός Σύλλογος Χιονάτου πραγματοποεί τρεις μοναδικές ημέρες γιορτής και παράδοσης, που θα πραγματοποιηθούν στο Χιονάτο.
Ανακαλύψτε τη μαγεία της ζωντανής μουσικής, την πλούσια τοπική παράδοση στις 07, 10 και 12 Ιουλίου 2025
Οι εκδηλώσεις περιλαμβάνουν:

07/07/2025: Παρασκευή και διάθεση αυθεντικών παραδοσιακών φαγητών, επιμελημένων από τις γυναίκες του χωριού.
10/07/2025: (ΑΝΑΒΑΛΛΕΤΑΙ)Έκθεση παραδοσιακών φορεσιών και στολών από περιοχές της Μικράς Ασίας, της Κεντρικής Μακεδονίας και του Πόντου.
12/07/2025: Μουσική εκδήλωση με παρουσίαση και παράσταση από τα χορευτικά συγκροτήματα του συλλόγου και άλλων ομάδων της περιοχής.

11-12 Ιουλίου| Διήμερες Εκδηλώσεις από την Έυξεινο Λέσχη Άργους Ορεστικού!
2025-07-11 20:00 - 2025-07-12 23:30 | Νέο Πάρκο Άργους Ορεστικού, Άργος Ορεστικό, Greece
Η Εύξεινος Λέσχη Άργους Ορεστικού σας προσκαλεί σε υπαίθριες διήμερες εκδηλώσεις, που θα πραγματοποιηθούν στις 11 και 12 Ιουλίου στο Νέο Πάρκο Άργους Ορεστικού. Οι εκδηλώσεις είναι ανοιχτές για όλο τον κόσμο και αποτελούν μια γιορτή αφιερωμένη στην ποντιακή παράδοση.
Κατά τη διάρκεια των εκδηλώσεων, θα παρουσιαστούν χορευτικά τμήματα της Λέσχης, τα οποία θα αναβιώσουν τη γνήσια ποντιακή παράδοση μέσα από αυθεντικούς πατροπαράδοτους χορούς, με τη συνοδεία ζωντανής μουσικής. Μετά την παράσταση, θα ακολουθήσει παραδοσιακό γλέντι, όπου όλοι οι παρευρισκόμενοι θα έχουν την ευκαιρία να συμμετάσχουν.
Η Περιφερειακή Ενότητα Καστοριάς στηρίζει έμπρακτα την πρωτοβουλία αυτή, αναγνωρίζοντας τη σπουδαιότητα της διατήρησης και ανάδειξης της άυλης πολιτιστικής μας κληρονομιάς.

12 Ιουλίου | Ποδηλατικό Brevet Καστοριάς ο "Δρόμος της Μνήμης"
2025-07-12 08:00 - 18:00 | Πάρκο Ολυμπιακής Φλόγας Καστοριάς
Ο Ποδηλατικός Σύλλογος Καστοριάς «620» διοργανώνει για 9η φορά το Brevet Καστοριάς 200 χλμ, με τίτλο «Δρόμος της Μνήμης», το Σάββατο 12 Ιουλίου 2025!
Μια ποδηλατική διαδρομή που διασχίζει μοναδικά τοπία και ιστορικούς οικισμούς της περιοχής μας, προωθώντας την ποδηλασία ως μέσο μετακίνησης και τρόπο ζωής.
Η Περιφερειακή Ενότητα Καστοριάς στηρίζει ενεργά αυτή τη διεθνή διοργάνωση, που προσελκύει αθλητές από όλη την Ελλάδα και το εξωτερικό, ενισχύει τον αθλητικό τουρισμό και προβάλλει τον τόπο μας ως προορισμό βιώσιμου και εναλλακτικού τουρισμού.
Ελάτε να ζήσουμε μαζί την εμπειρία του Brevet και να τιμήσουμε τη φυσική ομορφιά και την ιστορία της Καστοριάς!
Διαδρομή της Καστοριάς: Πάρκο Ολυμπιακής Φλόγας Καστοριάς, θα κινηθούν στον μικρό γύρο λίμνης, θα συνεχίσουν προς Μανιάκοι, Δασάκι Μεσοποταμίας, Νεστόριο, Μελάνθιο, Πετροπουλάκι, Φράγμα Βράχου, Βράχος, Λάγκα, Άργος Ορεστικό, Κωσταράζι, Βογατσικό, Γέρμα, Βλάστη, κλεισούρα και επιστροφή προς Καστοριά με τερματισμό στο Πάρκο Ολυμπιακής Φλόγας Καστοριάς.

18 Ιουλίου | Καλοκαιρινός Χορός στη Βασιλειάδα
2025-07-18 20:00 - 23:30 | Πλατεία Βασιλειάδας -Καστοριάς, Βασιλειάδα, Greece
Ο Πολιτιστικός Επιμορφωτικός Σύλλογος Βασιλειάδας διοργανώνει τον καθιερωμένο καλοκαιρινό χορό την Παρασκευή 18 Ιουλίου, στην πλατεία «Ευάγγελου Γιάνναρη», μπροστά από το Πολιτιστικό Κέντρο της Βασιλειάδας, προς τιμήν του Προφήτη Ηλία και του ομώνυμου εξωκλησιού.
Το πρόγραμμα περιλαμβάνει ζωντανή παραδοσιακή μουσική, χορό και διασκέδαση για το κοινό, προσφέροντας μια γνήσια πολιτιστική εμπειρία και διατηρώντας ζωντανά τα τοπικά έθιμα και τις παραδόσεις.
✨Η Π.Ε. Καστοριάς ενισχύει σταθερά τις πολιτιστικές δράσεις που διατηρούν ζωντανή την παράδοση και ενώνουν τις τοπικές κοινωνίες.✨

18-19 Ιουλίου 2025 | Υπαίθριες Πολιτιστικές Εκδηλώσεις στο Αμπελοχώρι!
2025-07-18 20:30 - 2025-07-19 23:30 | Αμπελοχώρι, Άργος Ορεστικό, Αμπελοχώρι
Ο Πολιτιστικός Σύλλογος Αμπελοχωρίου «Άγιος Σπυρίδων» πραγματοποιεί τις καλοκαιρινές του εκδηλώσεις στις 18 & 19 Ιουλίου, στον αύλειο χώρο του Δημοτικού Σχολείου!
Παραδοσιακοί χοροί, μουσική από τον τόπο μας και τον Πόντο και ένα αυθεντικό λαϊκό πανηγύρι που μας ενώνει!
Η ΠΕ Καστοριάς στηρίζει κάθε πολιτιστική δράση που συμβάλλει στη διατήρηση των εθίμων και της παράδοσης!

19 Ιουλίου| Εκδηλώσεις στον Προφήτη Ηλία στην Καστοριά!
2025-07-19 09:00 - 23:30 | Λόφος Προφήτη Ηλία Καστοριάς, Βουνό Καστοριάς, Καστοριά, Καστοριά, 52100, Ελλάδα
Ο Σύλλογος Φίλων Περιβάλλοντος Καστοριάς σας προσκαλεί στις πολιτιστικές-περιβαλλοντικές τους εκδηλώσεις στον λόφο Προφήτη Ηλία, στην Καστοριά!
Ανακαλύψτε την ομορφιά των παραδοσιακών χορών, τη μαγεία της ζωντανής μουσικής σε συνδυασμό με την περιβαλλοντική συνείδηση και την προστασία του περιβάλλοντος, στις 19 Ιουλίου 2025.
Μια γιορτή που αγκαλιάζει τον πολιτισμό, την παράδοση και τον σεβασμό στο περιβάλλον μας!

19-20 Ιουλίου| Διήμερες εκδηλώσεις στον Προφήτη Ηλία στην Πεντάβρυσο!
2025-07-19 09:00 - 2025-07-20 23:30 | Λόφος Προφήτη Ηλία, Πεντάβρυσος, Πεντάβρυσος Καστοριάς, Greece
Ο Σύλλογος Φίλων Περιβάλλοντος Πενταβρύου σας προσκαλεί στις διήμερες πολιτιστικές εκδηλώσεις στον λόφο Προφήτη Ηλία, στην Πεντάβρυσο!
Ανακαλύψτε την ομορφιά των παραδοσιακών χορών, τη μαγεία της ζωντανής μουσικής και την πλούσια τοπική παράδοση, στις 19 & 20 Ιουλίου 2025.
Μια γιορτή που αγκαλιάζει τον πολιτισμό, την παράδοση και τον σεβασμό στο περιβάλλον μας!
Μικροί και μεγάλοι, ελάτε όλοι μαζί να ζήσουμε και να διατηρήσουμε την πολιτιστική μας κληρονομιά!
